सरकार द्वारा टैक्‍स बढ़ाने के बाद मल्टी सिस्टम ऑपरेटर्स (एमएसओ) स्थानीय ऑपरेटर्स पर टैक्स वसूली का दबाव बना रहे हैं. इसके चलते शहर के 450 से ज्यादा केबल ऑपरेटर्स ने रीजनल और नेशनल न्यूज चैनल्स का प्रसारण बंद करने की तैयारी कर ली है. इस संदर्भ में बीते गुरुवार को 200 से ज्यादा लोकल ऑपरेटर्स संभागायुक्त से मिल कर अपनी परेशानी बता चुके हैं. नियामक आयोग ने 3 से 5 फीसदी तक टैक्‍स वृद्धि का प्रावधान दिया है लेकिन शासन 20 फीसदी टैक्‍स की वसूली करने पर अड़ा हुआ है.